Sorsi infurmati qalu lil tvm.com.mt li ntlaħaq ftehim fit-tilwima industrijali li l-akkademiċi tal-Università kellhom dwar il-pakkett finanzjarju tal-ftehim kollettiv ġdid. Minħabba din il-kwistjoni, l-akkademiċi kienu qed isegwu direttiva tal-MUT u l-UMASA li biha ma kinux qed joħorġu r-riżultati tal-eżamijiet tal-istudenti Universitarji. B’reazzjoni għal dan il-ftehim, huwa mistenni li r-riżultati mill-fakultajiet kollha tal-università joħorġu sal-aħħar ta’ Lulju li ġej. II-ftehim li d-dettalji tagħhom għadhom mhux magħrufa  iżda sorsi qalu li fid-diskussjonijiet kien hemm bażi tajba li tista’ twassal għall-ftehim aħħari u li b’reazzjoni għal dan l-Unions irtiraw l-azzjonijiet li kien hemm fis-seħħ. Dan ġie maqbul f’laqgħa li saret bejn il-Gvern, l-Università, l-MUT u l-UMASA. tvm.com.mt jinsab informat li l-laqgħa tmexxiet mill-Ministru għall-Finanzi Eduard Scicluna u l-Ministru għall-Edukazzjoni u x-Xoghol Evarist Bartolo.